Ttopal tiketti ani Purtugez Bharotantlea ttopal tikettincho itihas

Purtugez Bharotantlo ttopal tiketticho itihas vosahotichea adlea disam kodden pavoita. Ttopal itihasachi survat Rajprotinidhi ani Lisboak aslolea Niaiailoi koddchea somporka vellar, Afonso de Albuquerque hannem1510 vorsa Goencho tabo ghetlea uprant zali. Tin bhagancheo chitti, vegllea agbottimni patthovpant ietaleo kiteak viajeche sonkoxtt astale.Ttopal zomniveleanui vhorpant ietalem.[1] Purtugez Bharotantlo adlea potrvevharachea somporkak, ek odhikrut rup aslem ani to potrvevhar adam songrahloiamni ani sorkari ani igorjechea doptorkhaneat sampoddtta
Adlem ttopal.
Sodanchem ttopal, Lisboa kodde 1825 vorsa savn zalem, oxem vachpak melltta.Purtugez Bharoti ttopalchhap 1854 vorsa savn distat, jen’na ek ttopalghor Goeant ughoddpant ailem ani ek rajioxetrachi Britix East India Company ttopalghor Damanvant ugtem korpant ailem. Ek Purtugez Bharoti ttopalghor Div-antui 1880 vorsa ughoddpant ailem.
Ek rajioxetrachi Britix East India Komponechem ttopalghor Damanv, sthaplolem jem Brittix Bharoti ttopal tiketti,1854 ani Novembr 1883 vorsam modekat viktalem. Damanvchem portun vaporna zavnk khunnavop '13' hantunt sokoil palxe kornnrexacheo kanddeo dakhoitalem,jem ek "pordesant vaporlolo" Renouf "Torechem 4" khunnavop zavn aslem. Britix Bharotantleo ttopal tiketti Goenchea Purtugez ttopal ghoramni 1854 vorsa tem 1877meren mellttaleo  .
Jagotik Ttopal Postal Union 1874 vorsa sthapche adim, eka desan ek veglli ttopal koblat dor her desa kodden korunk zai asli zoim te ontoraxttrio ttopal hatallttale. Purtugala kodden ek ttopal koblat Great Britaina sangatak asli, tea khatir ttopal Mumbointlean Britixam kodden bondollamni patthovpant ietalem.
Poileo ttopal tiketti[sudar].
Poileo ttopal tikettio Purtugez Bharotantleo 1 Outubr 1871 porgott korpant aileo.[3] Teo thollavea vapora khatir kaddloleo vosahot modekat..Britix Bharotacheo ttopal tiketti pordesant dhaddpi ttopala khatir zai poddttaleo.
Poilea ttopal tikettinchi ankhnni modem, sadem mol dakhovp aslem, zantunt ek tantia akarachi pott’tti asli zacher: "SERVIÇO POSTAL" ani "INDIA PORT." borovp aslem. Sabar favtti sanche portun khunnavpant ietale ani sabar torenchea kagdancher chhap’pant ietale, zacho porinnam boroch gusponnecho zavnk pavlolo, zacher bariksannen obheas korpant aila. 1871 ani 1877 vorsam modem, sumar 55 osle prokar vollkhopant aileat je tantuntle thodde durmill zavn asat.
Sodancheo ttopal tiketti[sudar].
1877 vorsa , Purtugaan Bharotak aplea promann "mukuttant” achea uzvaddavpant somavex kelo zantunt 5r tem 300r poriant nnov molam aslim. Heo ttopal tiketti 1881 vorsa sompleo ani adlea thollavea ttopal tikettink sabar molancho odhibhar lavun chalik laileo, zacho porinnam sumar 100 veglle prokar zavnk pavle.. Odik "mukutt”acheo ttopal tiketti 1882 vorsa aileo, punn fuddlea vorsa os’sol thollavea ankhnne voir tankam odik mol divpant ailem.
1886 savn, her vosahotant pallttat tosli pod’dhot, zantunt mukhel opvad 1912 vorsa kelolea odhibarant zantunt vaporant aslolea ttopal tikettink modem ube burak korun ani ek novem mol dor bhagant tache velean chhapun pallpant ailem..
1925 vorsa , ek somorponnachi ttopal tikett kaddpant aili ji Vasco da Gama chea mornnacho ugddas somorpitali ani Dezember 1931 ek so tikettincho punzo Goeant St. Francis Xavier hachem Expozisanv porgottunk uzvaddailo. Famad iihasik veoktincho, zancho sombond vosahotek lagu aslo, tancho ugddas somorpunk Ttopal tikettincho punzo 1946 ani 1948 vorsa modem uzvaddavpant ailo.. Purtugez Bharotantlem poilem ttopal tikettinchem prodorxon 1952 vorsa ek ttopal tikettiche zoddient, poilem poilea ttopal tikettichem uzvaddop porgottun ani dusrem St. Francis Xavier hachi dakhovn korun; somporpant ailem. Purtugez vosnnuko Bharotant asloleacho 450 vo vadd’dis, ek nischit mall 1956 vorsa somorpant ailo, zantunt rupchitram 
Nimanneo ttopal tiketti[sudar].
Nimmanni sodanchi uzvaddavnni 25 Junh 1960 vorsa zali zantunt Kunvor Henry the Navigator hacho 500vo mornna dis somorpant ailo. Bharotacheo ttopal tiketti 29 Dezembr 1961 poilim,kaddpant aileo zorui adleo ttopal tiketti 5 Janer1962 meren chalu asleo. Xenddlolea vosahotek Purtugal ttopal tiketti kaddit ravli, punn teo khoincheach vosahotechea ttopal ghoramni vikrek dovorpant ienvk nant ani tea khatir tankam void ttopal tiketti mhonnpak zainant.
Dadra ani Nagar Haveliche zage 1954 vorsa Purtugez rajvottkentle soddvonn zale, ani tankam protiokxant svotontrai favo zali je meren Goenchi zoddnni1961 vorsa upcharik zalea uprant teo Bharotant misoll keleo .Hea vorsamni, Dadra ani Nagar Havelicho ttopal, Bharoti Vapi ganvam koddlean ietalo zo thoinche ximer asa. Survatek, Purtugez Bharotantleo ttopal tiketticher voilean chhapop korpant ailem, zacher SODDOILOLE ZAGE oxea don volli borovpant asleo.